Nýja testamenti Odds Gottskálkssonar/Formáli yfir fyrra S. Páls pistil til Tímóteo
Þennan pistil skrifar S. Páll til fyrirmyndar öllum biskupum hvað þeir eiga að
kenna og hverninn þeir skulu kristninni stjórna í allsháttuðum stéttum upp á
það að engin nauðsyn sé, það út af eiginlegum mannsins þótta sé kristninni
stjórnað.

Í fyrsta kapítula býður hann það biskup sé staðheldinn og blífi við réttan
trúnað og kærleika og standi í mót þeim fölskum lögmálsins predikurum, hverjir
jafnframt Kristi og evangelio einninn vilja fram drífa verkin lögmálsins og
innilykur svo í stuttri summa allan kristilegan lærdóm og hvar til að lögmálið
þénar og hvað Guðs evangelion er og setur sig sjálfan til eins huggunarsamlegs
eftirdæmis öllum syndurum og harmþrungnum samviskum. Í öðrum bífalar hann að
biðja fyrir allsháttuðum stéttum og býður það konunnar prediki ekki, beri
einninn öngvan dýrmætan búnað, heldur að þær sé sínum bændum hlýðugar.

Í hinum þriðja skrifar hann hvað biskupar eður prestar og þeirra eiginkonur
fyrir persónur vera skulu, item hvað djáknar og þeirra kvinnur, og lofar það
ef nokkur girnist biskup að vera eftir slíkum hætti.

Í hinum fjórða kunngjörir hann þann falsbiskup og andlega stétt sem hinum
fyrrsögðum er mótstaðlegur og það að þær persónur munu þar ekki inni vera,
heldur sem fyrirbjóða hjúskap og matarnautn og svo munu drífa allt það mótkast
meður mannalærdómum í þá mynd sem hann fyrr skrifað hefir. Í fimmta
bífalar hann hverninn ekkjum og ungum konum skuli umsjón veitast og hverjar
ekkjur vær skulum framfæði veita út af safnaðarins hjálp og samlagi og
hverninn vér skulum fróma biskupa eða presta í heiðri halda og þá straffa sem
ströffunar eru verðir.

Í hinum sétta áminnir hann biskupana að þeir áhengi í skæru Guðs evangelio það
hið sama með predikan og líferni að reka og firra sig ónýtum slenslegum
spurningum, þær til veraldlegrar hrósunar og ríkdóms að leita upp byrjaðar
verða.